Byens Hi-Fi asyl

«Byens hi-fi-asyl» er en norsk sang som ble skrevet av Øystein Sunde og utgitt mars 1979 på Sundes musikkalbum Hærtata hørt.

«Byens hi-fi-asyl» ble skrevet 1978 i forbindelse med showet Hallo i luken som Sunde fremførte på ABC-teatret samme år. Det var Svein Erik Børja som ba Sunde om å skrive en sang som sparket til Oslo Hi-Fi Center.

Teksten handler om den fiktive Ståle Krapyl som er innehaver av en eksklusiv hi-fi-forretning. Krapyl har en nedlatende holdning til pengesvake kunder, mens de som har mer å rutte med, sørger han for blir «bitt av basillen» og deretter får et slags avhengighetsforhold til alt som er nytt innen hi-fi. Avhengigheten blir etter hvert i teksten sammenlignet med en rusmiddelavhengiges avhengighet til narkotika.

Både tekst og noter til «Byens hi-fi-asyl» ble publisert i noteboka Kjekt å ha–1 i 1990.

Musikere og instrumenter 
 Øystein Sunde: vokal, gitarer, plankestubber (som slås mot hverandre)
 Jonas Fjeld: gitar
 Johnny Sareussen: bass

«Byens hi-fi-asyl» på samlealbum 
 Øystein Sunde i boks (1985)
 Øystein Sundes 40 beste (1991)
 Sundes verden (2006)
 Sundes verden – 52 av de aller beste (2006)

Sunde fremførte «Byens hi-fi-asyl» 3. september 2003 i NRK programmet Retro.

Referanser 

Sanger fra 1979
Sanger skrevet av Øystein Sunde